CELEX: 31992L0008
Language: el
Date: 1992-02-18 00:00:00
Title: Δεκάτη τετάρτη οδηγία 92/8/ΕΟΚ της Επιτροπής της 18ης Φεβρουαρίου 1992 για την προσαρμογή στην τεχνική πρόοδο των παραρτημάτων III, IV, VI και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά

Avis juridique important

|

31992L0008

Δεκάτη τετάρτη οδηγία 92/8/ΕΟΚ της Επιτροπής της 18ης Φεβρουαρίου 1992 για την προσαρμογή στην τεχνική πρόοδο των παραρτημάτων III, IV, VI και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά  

Επίσημη Εφημερίδα αριθ. L 070 της 17/03/1992 σ. 0023 - 0024 Φινλανδική ειδική έκδοση: Κεφάλαιο 13 τόμος 22 σ. 0006  Σουηδική ειδική έκδοση: Κεφάλαιο 13 τόμος 22 σ. 0006 

ΔΕΚΑΤΗ ΤΕΤΑΡΤΗ ΟΔΗΓΙΑ 92/8/ΕΟΚ ΤΗΣ ΕΠΙΤΡΟΠΗΣ  της 18ης Φεβρουαρίου 1992  για την προσαρμογή στην τεχνική πρόοδο των παραρτημάτων III, IV, VI και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των  αναφερομένων στα καλλυντικάΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), όπως τροποποιήθηκε τελευταία από την οδηγία 91/184/ΕΟΚ (2), και ιδίως το άρθρο 8 παράγραφος 2,  Εκτιμώντας:  ότι, βάσει των διαθέσιμων στοιχείων, οι ουσίες, οι χρωστικές ουσίες, τα συντηρητικά και τα φίλτρα υπεριωδών ακτίνων, των οποίων η προθεσμία επιτρεπόμενης χρήσης έχει λήξει στις 31 Δεκεμβρίου 1991, πρέπει να συνεχίσουν να χρησιμοποιούνται στα καλλυντικά  προϊόντα για έξι επιπλέον μήνες-  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των καλλυντικών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 76/768/ΕΟΚ τροποποιείται ως εξής:  1. στο παράρτημα ΙΙΙ μέρος δεύτερο, η ημερομηνία "31. 12. 1991", που αναγράφεται στη στήλη "Επιτρέπεται μέχρι τις", αντικαθίσταται από την ημερομηνία "30. 6. 1992" για την ακόλουθη ουσία:  2. 1,1,1-Τριχλωρο-αιθάνιο (μεθυλο-χλωροφόρμιο)-  2. στο παράρτημα IV μέρος δεύτερο, η ημερομηνία "31. 12. 1991", που αναγράφεται στη στήλη "Επιτρέπεται μέχρι τις", αντικαθίσταται από την ημερομηνία "30. 6. 1992" για τους ακόλουθους αριθμούς και ονομασίες:  26100, 73900, 74180, Solvent Yellow 98 και 15585-  3. στο παράρτημα VI μέρος δεύτερο, η ημερομηνία "31. 12. 1991", που αναγράφεται στη στήλη "Επιτρέπεται μέχρι τις", αντικαθίσταται από την ημερομηνία "30. 6. 1992" για τις ακόλουθες ουσίες:  2. p-χλωρο-φαινυλο-γλυκερικός αιθέρας (Chlorphenesin)  15. Χλωριούχο διϊσοβουτυλο-φαινοξυ-αιθοξυ-αιθυλο-διμεθυλο-βενζυλαμμώνιο (*) (χλωριούχο βενζαιθόνιο)  16. Χλωριούχο, βρωμιούχο, σακχαρινικό άλκυλο(C8-C18)-διμεθυλο-βενζυλαμμώνιο (*) (χλωριούχο, βρωμιούχο, σακχαρινικό βενζαλκόνιο)  20. 1,6-Δι (4-αμιδινοφαινοξυ)-n-εξάνιο (Εξαμιδίνη) και τα άλατά του (συμπεριλαμβανομένων του ισαιθειονικού και του π-υδροξυβενζοϊκού  21. Βενζυλημιφορμάλη  26. Γλουταραρλδεΰδη  27. Χλωρυδικό δεκυλοξύ-3 υδρόξυ-3 άμινο-1 προπάνιο [Decominol (DCI)]-  4. στο παράρτημα VII μέρος δεύτερο, η ημερομηνία "31. 12. 1991", που αναγράφεται στη στήλη "Επιτρέπεται μέχρι τις", αντικαθίσταται από την ημερομηνία "30. 6. 1992" για τις ακόλουθες ουσίες:  1. 4-Ν Διπροποξυ-αμινοβενζοϊκός αιθυλεστέρας (μείγμα ισομερών)  2. 4-Πολυαιθοξυ-αμινοβενζοϊκό αιθύλιο  4. 1-(4-Αμινοβενζοϊκή γλυκερίνη  5. 4-(Διμεθυλάμινο)-βενζοϊκό 2-αιθυλεξύλιο  6. Σαλικυλικό 2-αιθυλεξύλιο  12. 4-Μεθοξυκινναμωμικό ισοπεντύλιο (μείγμα ισομερών)  13. 4-Μεθοξυκινναμωμικό 2-αιθυλεξύλιο  16. 2-Υδροξυ-4-μεθοξυ-4-μεθυλοβενζοφαινόνη [Μεξενόνη (DCI)]  17. 2-Υδροξυ-4-μεθοξυ-5-σουλφονικό οξύ και το άλας του με νάτριο  24. α(2-οξο-3-βορνιλεδενο)-τολουολο-4-σουλφονικό οξύ  25. 3-(4-Μεθυλο-βενζυλιδενο)- καμφορά  26. 3-Βενζυλίδενο-καμφορά  28. 4-Ισοπρόπυλο- διβενζοϋλομεθάνιο  29. Σαλικυλικό 4-ισοπροπυλοβενζύλιο  31. 1-(4 - Τριτ - βουτυλο - φαινυλο) - 3(4 - μεθοξυφαινυλο) - προ πανοδιόνη-1,3  32. 2,4,6 - Τριανολινο - (π - καρβο - 2 - αιθυλεξύλ - 1οξι) - 1,3,5- τριαζίνη.  Άρθρο 2  1. Με την επιφύλαξη των ημερομηνιών που αναφέρονται στο άρθρο 1, τα κράτη μέλη λαμβάνουν τα αναγκαία μέτρα ώστε, από την 1η Ιουλίου 1992 όσον αφορά τις ουσίες που αναφέρονται στο άρθρο 1, ούτε οι παραγωγοί ούτε και οι εισαγωγείς που είναι  εγκατεστημένοι στην Κοινότητα να διαθέτουν στην αγορά προϊόντα που δεν πληρούν τις διατάξεις της παρούσας οδηγίας.  2. Τα κράτη μέλη λαμβάνουν τα αναγκαία μέτρα ώστε, μετά τις 30 Ιουνίου 1993, τα προϊόντα που αναφέρονται στην παράγραφο 1 και περιέχουν τις ουσίες που απαριθμούνται στο άρθρο 1, να μην είναι δυνατόν να πωλούνται ή να χορηγούνται στον τελικό καταναλωτή  εάν δεν πληρούν τις διατάξεις της παρούσας οδηγίας.  Άρθρο 3  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1992. Ενημερώνουν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.  2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.  Άρθρο 4  Η παρούσα οδηγία απευθύνεται στα κράτη μέλη. Βρυξέλλες, 18 Φεβρουαρίου 1992. Για την Επιτροπή  Karel VAN MIERT  Μέλος της Επιτροπής   (1) ΕΕ αριθ. L 262 της 27. 9. 1976, σ. 169. (2) ΕΕ αριθ. L 91 της 12. 4. 1991, σ. 59.